Pévèle

L' Pévèle ch'est ène partie deul Flande romane aveuc des reliefs doux (aveuc notamment l' colline éd Mon-in-Pévèle). Ch' nom La Pévèle cha viendroait du latin pavula ( paturache ).

Chole région-lo al est arrosée pèr la Marque. 

 Histoére 
500px|thumb|upright=1.5| chés Pagi réunis pour former ch' marquisat d' Flande.

Édvant, èl Pévèle ch' étot un pagus deul civitas des Ménapiens (Pabula). La Pévèle étoait comprise dins ech doéyenné d' Lile.

Ch'est l'un des wartiers ( o païs ) éd l'anchienne Catélenie d' Lille, conme ech Ferrain, ch' Mélantoé, ch' Carimbault et pi l' Weppe.

Dins l' région, il y o yu granmint d' djerres durant ch' Moïen Âche : 
 in 1214, l' batale éd Bouvines intre ch' roé d' Franche Flippe Auguste et pi ène coalicion aveuc l'Ingueltière, èl Flande révoltée et pi ch' Saint Impire Romain Djérmanike ; 
 en 1304, l' batale d' Mon-in-Pévèle, doùsque Flippe IV ch' Bel il a écrasé des Flaminkes révoltés.

 Publicacions 
Édpuis 1972, èl Société historique du Pays de Pévèle ale publie ène érvue seméstrielle intitulée Pays de Pévèle.

 Ch' perler picard in Pélève 

Vir ch'live:
 Henri Delerive, Le parler picard en Pélève transfrontalière , Société historique du Pays de Pélève, ISSN 0295.2734 , (2007) 

Quèques égzimpes dech picard deul région = 

 Les bielles pleumes, i fètent les biaux ojiaux.
 L'ceu qui dékire s' nez, i dékire s' visage.
 L'car qui wan•ne, ch'est li qui dure.
 S'i s' brule, i s'assira su ses klokes.
 In pinse toudis qu'cha va mieux ailleurs qu'à s'mazeon.
 Chou qu'in n' vout né , i n' fait né d' meots.
 Ch'est comme les muleots, pus i d'vient vié, pu i d'vient seot.

 Ch' païs 

Ch' païs est surtout rural =  maïs,  peumes éd tière,  fraises,  chicons, chéréales, orge éd bracherie obin  digettes à chuke. 

In Pévèle, o treuve granmint d' industries familiales conme  Béghin à Thumeries (chuke),  Leroux à Orchies (chicorèe),  Desprez à Bersée et pi Cappelle (ésmènches).

 La Marque 

La Marque ch'est ène rivière qui prind s' source édseur èl conmune d' Mon-in-Pévèle. Ale va s' jeter dins la Deûle, à Marquette.

 Quèques Monumints 

 L' Pyramide d' Fontenoy à Cysoing
 L'église Saint Pierre à Tormignie
 L' Tour éd l'église à Bersée
 Ech Pas Roland à Mon-in-Pévèle
 Ch' Molin d' Vertain à Timpleuve
 L' mérrie à Timpleuve
 Èl Tour abaciale éd Saint-Amand-Lès-Iaux

 Chés Gayants in Pélève 

 Eleyne pi Gauthier d' Attiche,
 Antoine de Baissy d' Bachy,
 Hippolyte-Hyacinthe d' Mouchin,
 Habert pi Eoline d' Cappelle-in-Pévèle, 
 Ennevelin et Templeuve, d'Hellin II et Pétronille
 Bacchus pi Mouquil' d' Cysoing
 Gérard pi Gilette d' Wannehain
 un poérion gayant  à Moncheaux
 Notes pi Référinches 

 Bibliografie 
 Véronique Baud, Le sud de la Pévèle : architectures de la campagne habitée, Parcours du patrimoine, 2009.
 Henri Delerive, Parler picard en Pévèle transfrontalière, Société historique du Pays de Pévèle, 2007.
 Bruno Fourot (dir.), Fermes de Pévèle-Histoire et patrimoine, Société historique du Pays de Pévèle, 2016.
 Ouvrage collectif, Les châteaux de la Pévèle française et belge, avant 1789, Société historique du Pays de Pévèle, 2009.
 Alain Plateaux, Les églises de la Pévèle française, éd. Mardaga Pierre, 1995.
 Patrice Rossez, Pays de Pévèle : communauté de communes, Nouvelles éditions Sutton, coll. « Mémoire en images », 2010.

 Vir étou 
 Catélenie d' Lille
 Région Nord-Pas-Calés

 Loyens éstérnes 
 Site de la Fondation de Pévèle
 Société historique du pays de Pévèle

Catégorie:Nord-Pas-Calés